Svätý Jur

Svätý Jur (tysk: Sankt Georgen, ungarsk: Szentgyörgy) er en liten by nordøst for Bratislava, hovedstaden i Slovakia. Navnet betyr Sankt Georg. Mellom 1960 og 1990 hadde byen det ikke-religiøse navn Jur pri Bratislave. Svätý Jur har en befolkning på ca. 5.000.

Geografi 
Svätý Jur ligger i distriktet Pezinok i regionen Bratislava i det sørvestlige Slovakia. Det omgivende areal omfatter store vingårder i de nærliggende Lillekarpatene og de unike Šúrsumpeme, som er et beskyttet område.

Historie 
Arkeologiske utgravninger daterer beboelsen tilbake til hallstattperioden og quadiperioden. På 800-tallet ble det bygd et stormährisk slott her. Svätý Jur ble første gang nevnt i skriftlige kilder i 1209 og mottok byrettigheter i 1299. Den ble en kongelig friby i kongedømmet Ungarn i 1647. På tross av bygningen av en bymur mellom 1603 og 1664 ble Svätý Jur ødelagt av det osmanske rikes styrker i 1663. De osmanske tropper ødela likeledes Det hvite slott (slovakisk: Biely Kameň), som hadde vært et viktig administrativt senter til da.

I det 18. og 19. århundre og et godt stykke inn i det 20. århundre var befolkningen primært tyskere, men de ble tvunget ut etter andre verdenskrig.

I 1840 ble den første (hestetrukne) jernbane i Kongedømmet Ungarn bygget fra byen til Bratislava.

Referanser

Eksterne lenker 
 Offisiell hjemmeside for Svätý Jur 
 Fotografier af Svätý Jur
 Kort beskrivelse av Biely Kameň-slottet 

Byer i Slovakia